b'\n_START_ARTICLE_\nF\xc4\x81\xe2\x80\x99\n_START_PARAGRAPH_\nF\xc4\x81\xe2\x80\x99 (arab. \xd9\x81\xd8\xa7\xd8\xa1\xe2\x80\x8e, f\xc4\x81\xe2\x80\x99, pers. \xe2\x80\x8f\xd9\x81\xe2\x80\x8e, fe) on arabialaisen kirjaimiston 20. kirjain. Sen itsen\xc3\xa4inen muoto on \xd9\x81 ja vastine heprealaisessa kirjaimistossa pe (\xd7\xa4). F\xc4\x81\xe2\x80\x99 lausutaan arabiaksi ja persiaksi [f]._NEWLINE_F\xc4\x81\xe2\x80\x99n kirjoitusasu riippuu siit\xc3\xa4, miss\xc3\xa4 kohdassa sanaa kirjain esiintyy. Sanan alussa ja sellaisten kirjainten j\xc3\xa4lkeen, jotka on pakko kirjoittaa erilleen seuraavasta kirjaimesta, f\xc4\x81\xe2\x80\x99 kirjoitetaan \xd9\x81\xd9\x80 (esim. \xd9\x81\xd9\x88 f\xc5\xab). Sanan keskell\xc3\xa4 edelt\xc3\xa4v\xc3\xa4\xc3\xa4n ja seuraavaan kirjaimeen liitettyn\xc3\xa4 f\xc4\x81\xe2\x80\x99n kirjoitusasu on \xd9\x80\xd9\x81\xd9\x80 (esim. \xd9\x86\xd9\x81\xd9\x88 nf\xc5\xab), ja sanan lopussa edelt\xc3\xa4v\xc3\xa4\xc3\xa4n kirjaimeen liitettyn\xc3\xa4 se kirjoitetaan \xd9\x80\xd9\x81 (esim. \xd9\x86\xd9\x81 nf)._NEWLINE_Kurdin kieless\xc3\xa4 k\xc3\xa4ytet\xc3\xa4\xc3\xa4n f\xc4\x81\xe2\x80\x99sta muodostettua kirjainta \xda\xa4 ilmaisemaan soinnillista [v]-\xc3\xa4\xc3\xa4nnett\xc3\xa4. Malaijin kieless\xc3\xa4 k\xc3\xa4ytetyss\xc3\xa4 jawi-aakkostossa sama kirjain ilmaisee \xc3\xa4\xc3\xa4nnett\xc3\xa4 [p].'